To mænd forsøgte natten til fredag klokken 03.16 at røve en Circle K-tankstation på Hadsundvej i Aalborg Øst. Her truede de en ekspedient med en softgun til at udlevere kassebeholdningen. Det oplyser vagtchefen på Twitter. Ekspedienten oplyste, at der ikke var adgang til penge, og gerningsmændene løb derefter i en ukendt retning. Hvis du har set gerningsmændene eller har andre oplysninger i sagen, kan Nordjyllands Politi kontaktes på telefon 114.

Referat:
En tankstation i Aalborg Øst blev natten til fredag udsat for et røveriforsøg. Nordjyllands Politi opfordrer eventuelle vidner til at henvende sig.